stanford-oval/wikipedia huggingface dataset:
Harry Potter -sarjan tapahtumapaikat
Pimeät paikat > Borgin & Burkes

Borgin & Burkes on antiikkiliike, joka sijaitsee Iskunkiertokujalla osoitteessa 13B. Borgin & Burkes myy erilaisia pimeän taikuuden esineitä. Liikkeen omistivat herrat Borgin ja Burke. Herra Burke osti Merope Kolkolta Salazar Luihuisen medaljongin 10 kaljuunalla ja myi sen myöhemmin Hepzibah Smithille. Lordi Voldemort työskenteli liikkeessä apulaisena valmistuttuaan Tylypahkasta. Myöhemmin Burke katosi salaperäisesti ja Borgin jäi pyörittämään liikettä yksin. Herra Borgin osti usein Lucius Malfoylta erilaisia pimeyden esineitä. Toisessa kirjassa Harry Potter päätyi liikkeeseen vahingossa, kun hän pyrki Viistokujalle hormipulverin avulla. Tämä oli ensimmäinen kerta, kun Harry matkusti hormiverkostossa, ja hermostuksissaan hän lausui osoitteen painottaen sanoja epäselvästi. Harry piiloutui kaappiin, kun  Lucius astui liikkeeseen myymään taas lisää esineitä Borginille. Borgin halusi ostaa Valedron päiväkirjan, mutta sitä Lucius ei hänelle myynyt. Kuudennessa kirjassa Draco Malfoy pakotti Borginin auttamaan häntä häivytyskaapin korjaamisessa. Draco myös osti liikkeestä kirotun kaulakorun ja kuihtuneen kouran. Sittemmin Borgin hääti Harryn, Ronin ja Hermionen liikkeestään, kun he yrittivät urkkia häneltä tietoja Dracosta. Kun Draco sitten onnistui korjaamaan häivytyskaapin, hän toi Tylypahkaan kuolonsyöjiä liikkeessä olevan kaapin kautta. On mahdollista että Borgin pidätettiin tapauksen jälkeen ja liike lopetti toimintansa, kun hän oli avustanut kuolonsyöjiä.
Pimeät paikat > Nurmengard

Nurmengard on Gellert Grindelwaldin rakennuttama linna, jonka vankilaan hän vangitsi sekä vihollisiaan että jästejä. Nurmengardin sisäänkäynnin merkkinä oli Kuoleman varjeluksien symboli ja legendaarinen lausahdus "Yhteiseksi hyväksi". Vangit vapautettiin kun Dumbledore päihitti Grindelwaldin; ja Grindelwald itse vangittiin Nurmengardin korkeimman tornin ylimpään vankiselliin. Nurmengard mainitaan ensimmäisen kerran kirjasarjan viimeisessä kirjassa, kun Voldemort saapuu vankilaan etsimään Grindelwaldia ja tietoa Seljasauvasta. Voldemort tappoi Grindelwaldin Nurmengardissa, kun tämä kieltäyi antamasta tietoja Pimeän lordille.
Vankilan olinpaikkaa ei kerrota suoraan, mutta sen oletetaan sijaitsevan jossakin hyvin kaukaisessa ja vaikeapääsyisessä paikassa – ehkä Balkanin tai Vähä-Aasian vuoristoalueella: Voldemortin paluumatka sieltä kestää hyvin kauan vaikka hän on saanut kiireisen kutsun. Elokuvassa Ihmeotukset: Grindelwaldin rikokset selvisi että Nurmengard on Itävallan Alpeilla.
Linnoitus on karttaamaton. Kun Harrylla on telepaattinen yhteys Voldemortin mieleen, hän näkee Nurmengardin aluksi vain hahmottomana vuorena. Mutta kun suojataiat murretaan ja linnoitukseen tunkeudutaan, Harry pystyy näkemään paikan selkeästi.
Rowling ei ole kertonut, sijoitetaanko Nurmengardiin muita samaa vaarallisuusluokkaa olevia vankeja – vai jääkö vankila Grindelwaldin hautakammioksi.
Elokuvien kuvauspaikkoja

Warner Bros. käytti seuraavia paikkoja Harry Potter -elokuvasarjan kuvauspaikkoina.
Australia House, The Strand, Lontoo (Irvetan velhopankki)
Alnwickin linna, Northumberland (Tylypahkan ulkokohtaukset)
Bodleian Library, Oxford (Tylypahkan sisätilat)
Martins Heron, Berkshire (Likusteritie)
Christ Church, Oxford (Tylypahkan sisätilat)
Claremont square, Islington (Kalmanhanaukio 12: katu ja julkisivu ulkoa)
Durhamin katedraali (Tylypahkan sisätilat)
Gloucesterin tuomiokirkko (Tylypahkan käytävät)
Goathlandin rautatieasema, Yorkshire (Tylyahon asema)
King's Crossin rautatieasema, Lontoo (King's Crossin sisätilat)
Lacock Abbey, Wiltshire (Tylypahkan sisätilat)
Leadenhall Market, Lontoo (Viistokuja)
Lontoon eläintarha (matelijatalo)
St Pancrasin rautatieasema, Lontoo (King's Crossin ulkokohtaukset)
Skotlannin ylämaat, Skotlanti (ulkokohtaukset elokuvissa Azkabanin vanki ja Puoliverinen prinssi)
Pembrokeshire, Wales (simpukkamökki)
Pinewood Studios
Aiheesta muualla

Kuvia tai muita tiedostoja aiheesta Harry Potter -sarjan tapahtumapaikat Wikimedia Commonsissa
Likusteritie 4
Simpukkamökki elokuvassa Harry Potter ja kuoleman varjelukset.
Beauxbatons-koulun "logo".
Kuva Tylypahkan käytävästä.
Viistokuja
Laituri 9¾ King's Crossin rautatieasemalla.
Taikaministeriön aula.
I’m Like a Bird

| ”I’m Like a Bird” Nelly Furtado |
| --- | --- | --- |

Singlen tiedot
 Albumilta: Whoa, Nelly!
 B-puoli: ”"I Feel You" "Party (Reprise)" "My Love Grows Deeper"”
 Julkaistu: 24. lokakuuta 2000
 Formaatti: CD single
 Tuottaja(t): Gerald Eaton, Brian West
 Tyylilaji: pop, folk, R&B
 Kesto: 04.03
 Levy-yhtiö: DreamWorks
Nelly Furtadon muut singlet
|   | ”I’m Like a Bird” 2000 | ”Turn Off the Light” 2001 |
I’m Like a Bird on kanadalaisen laulaja-lauluntekijä Nelly Furtadon kappale. Sen sanoitti Furtado itse ja tuottivat Gerald Eaton sekä Brian West. Sen julkaisi DreamWorks Records artistin Whoa, Nelly!-debyyttialbumin ensimmäisenä singlenä 24. lokakuuta 2000.
Siitä tuli yksi vuoden 2001 menestyneimmistä singleistä, saavuttaen Kanadan singlelistan ensimmäisen, Australian ja Uuden-Seelannin singlelistojen toisen, Ison-Britannian listan viidennen, sekä Yhdysvaltain singlelistan yhdeksännen sijan.
Kappale sai erittäin positiivisia vastaanottoja musiikkikriitikoilta, jotka kehuivat Furtadon lauluesitystä sekä kappaleen valtuuttavia sanoja, jonka yhteydessä siitä muodostui myös yksi vuoden 2001 ylistetyimmistä kappaleista kriitikkojen keskuudessa. Monet kuvailevat sitä myös hänen nimikkokappaleeksi; Furtado kommentoi itse että "On yksi yksinkertainen asia mitä rakastan" ja "se on minun vapauden kappale". Kappale oli ehdolla Grammy-palkintogaalassa kategoriassa "Vuoden Grammy-kappale" ja voitti kategoriassa "Paras naisartistin poplauluesitys", tehden Furtadosta ensimmäisen naisartistin, joka voittaa palkinnon debyyttisinglellään sitten Mariah Careyn, joka saavutti vastaavan kymmenen vuotta ennen Furtadon saavutusta. Kappale voitti myös Juno-palkinnon kategoriassa "Vuoden single".
Käännös suomeksi
I’m Not Afraid to Move On

|  I'm Not Afraid To Move On> Kappaleen tiedot |
| --- | --- |
Esittäjä(t):  Jostein Hasselgård
Säveltäjä(t):  Arve Furset VJ Strøm
Sanoittaja(t):  Arve Furset VJ Strøm
Euroviisutiedot
Vuosi:  2003
Maa:  Norja
Kieli:  englanti
Sijoitus:  4.
Pisteet:  123
Sanat:  sanoitus
I'm Not Afraid To Move On on Jostein Hasselgårdin esittämä kappale, joka edusti Norjaa vuoden 2003 Eurovision laulukilpailussa Riiassa.
Kappale sijoittui Euroviisuissa 26 maan joukosta 123 pisteellä sijalle 4.
Jari Korpisalo

| Jari Korpisalo> Henkilötiedot |
| --- | --- |
Syntynyt: 17. helmikuuta 1966 (ikä 58) Helsinki
Kansalaisuus:   Suomi
Jääkiekkoilija
Lempinimi:  Korppi
Pelipaikka:  laitahyökkääjä
Maila:  oikea
Pituus:  178 cm
Paino:  85 kg
Sarja:  SM-liiga
Pelaajaura
Pääsarjaura:  1990–2005
Seurat:  Jokerit (jun.) HIFK (jun.) Granby Bisons (QMJHL) Karhu-Kissat (1. divisioona) SaPKo (1. divisioona) Ässät (SML) EV Landshut (DEL) München Barons (DEL)
Jari Leonard "Korppi" Korpisalo (s. 17. helmikuuta 1966 Helsinki) on entinen suomalainen jääkiekkoilija. SM-liigassa hän pelasi ainoastaan Porin Ässissä, vaikka onkin kotoisin Helsingistä. Hän oli erityisen tunnettu kääntölämäristään sekä harhautuslaukauksestaan rangaistuslaukauksessa. Aiemmin hän toimi Karhu-Kissojen juniorien valmennuspäällikkönä.
Ura

Korpisalo pelasi juniorina Jokereissa ja HIFK:ssa. Kaudeksi 1985–1986 hän lähti Kanadaan, jossa hän edusti QMJHL:n Granby Bisonsia. Hän pelasi samalla kaudella myös nuorten MM-kisoissa. Kaudeksi 1986–1987 Korpisalo palasi Suomeen, jossa hän pelasi 1. divisioonan Karhu-Kissoissa. Seuraavalla kaudella hän edusti 1. divisioonan SaPKoa, kunnes palasi kausiksi 1988–1990 Karhu-Kissoihin.
Korpisalo teki kaudella 1990–1991 SM-liigadebyyttinsä Ässissä. Kolmannen liigakautensa jälkeen hän pääsi myös MM-kisoihin. Kaudella 1993–1994 hänet valittiin kuukauden pelaajaksi lokakuussa 1993 ja kaudella 1994–1995 Ässät sai SM-pronssia. Korpisalo pelasi Ässissä yhtäjaksoisesti seitsemän kautta, joista kaksi viimeistä joukkueen kapteenina. Kaudeksi 1997–1998 hän siirtyi Saksaan, jossa hän edusti DEL:n EV Landshutia kahden kauden ajan. Kaudella 1999–2000 hän pelasi saman liigan München Baronsissa ja voitti kauden päätteeksi Saksan-mestaruuden.
Korpisalo palasi kaudeksi 2000–2001 Ässiin, jonka kapteeniksi hänet jälleen valittiin. Hän pelasi Ässissä vielä viisi kautta, kunnes lopetti uransa kauden 2004–2005 jälkeen. Yhteensä hän edusti Ässiä siis 12 kauden ajan, joista seitsemänä hän toimi myös joukkueen kapteenina.
Korpisalo työskenteli tammikuusta 2016 lokakuuhun 2018 Ässien urheilujohtajana.
Muuta

Jari Korpisalon poika Joonas Korpisalo on pelannut NHL:ssä maalivahtina.
I’m Looking Through You

| ”I’m Looking Through You” The Beatles |
| --- | --- | --- |

Kappaleen partituurin kansikuva
Kappaleen tiedot
 Albumilta: Rubber Soul
 Äänitetty : 10.–11. marraskuuta 1965 EMI Studios, Lontoo
 Julkaistu: 3. joulukuuta 1965
 Tekijä(t): Lennon–McCartney
 Tuottaja(t): George Martin
 Tyylilaji: folkrock
 Kesto: 02.27
 Levy-yhtiö: Parlophone
I’m Looking Through You on brittiläisen rockyhtyeen The Beatlesin kappale yhtyeen vuoden 1965 albumilta Rubber Soul. Kappaleen teki Paul McCartney. Hän teki kappaleen, kun hänen tyttöstävänsä Jane Asher lähti teatterikiertueelle kotiin jäämiseen sijaan.
The Beatlesin varhaimpina aikoina Abbey Road -studiolla työskentely oli kallista, joten kappaleen uudelleennauhoittamisen sijaan pienet virheet jätettiin huomioitta. Tämän takia esimerkiksi kappaleen kohdassa 1.20 kuullaan, kuinka McCartney tiputtaa tamburiininsa, joka on jätetty kappaleeseen.
Jefferson Davis (täsmennyssivu)

Jefferson Davis voi tarkoittaa ainakin seuraavia:
Henkilöt

Jefferson Davis (1808–1889), yhdysvaltalainen poliitikko, Yhdysvaltain sotaministeri, Amerikan konfederaation presidentti
Jefferson Davis (1862–1913), yhdysvaltalainen poliitikko, Arkansas’n kuvernööri 1901–1907
Jefferson C. Davis (1828–1879), yhdysvaltalainen kenraali
Muut

Jefferson Davisin piirikunta, Louisiana
Jefferson Davisin piirikunta, Mississippi
Jefferson Davis, Hämähäkkimies-sarjakuvien hahmo, Miles Moralesin isä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jefferson Davis”, voi hakea sivunnimihaulla, laajalla sivunnimihaulla tai tekstihaulla.
Janne Reitala

Janne Reitala (s. 1956) on suomalainen yleislääketieteen erikoislääkäri ja anestesiologian erikoislääkäri. Hän valmistui Helsingin yliopistosta vuonna 1982, minkä jälkeen hän työskenteli terveyskeskuksessa ja eri sairaaloissa pääkaupunkiseudulla. Reitala on työskennellyt myös lääkäriambulanssissa sekä Medi-Heli ry:n nimeämänä ylilääkärinä. Hän oli mukana tsunamikatastrofin pelastustoimissa vuonna 2004. Hän on niin ikään toiminut Suomen tasavallan presidenttien Martti Ahtisaaren ja Tarja Halosen "hovilääkärinä".
Reitalan aviopuoliso on Lisa von Hellens. Reitalan vanhemmat ovat näyttelijä Tiina Rinne ja taidehistorioitsija Aimo Reitala. Hänen nuorempi veljensä on näyttelijä Mikko Reitala. Myös Janne Reitala on näytellyt sivuosan kahdessa elokuvassa: Lain ulkopuolella (1987) sekä Vääpeli Körmy ja marsalkan sauva (1990).
Japanin hyökkäys Taiwaniin 1895

Japanin hyökkäys Taiwaniin oli vuonna 1895 ensimmäisen Kiinan-Japanin sodan jälkeen Japanin suorittama sotilasoperaatio, jossa Japani teki maihinnousun ja kukisti Formosan tasavallan (nyk. Taiwanin). Taistelu alkoi 29. toukokuuta 1895 ja päättyi 21. lokakuuta 1895, jolloin japanilaiset valtasivat saaren itselleen. Taistelun seurauksena Formosan tasavalta lakkasi olemasta ja Taiwan siirtyi Japanin hallintaan. Sodan jälkeen Taiwan oli 50 vuotta Japanin miehittämänä.
Maihinnousu

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese invasion of Taiwan (1895)
Maihinnousu > Pescadoressaarten valtaus

Vuonna 1894 alkaneessa Kiinan-Japanin sodassa Japani tuhosi Kiinan Beiyangin laivaston, eristi Kiinan Mantsuriassa olleet joukot ja valtasi Port Arthurin ja Weihaiwein laivastotukikohdat. Vaikka sodan taistelut keskittyivät Kiinan pohjoisosiin oli Japanilla myös eteläosissa tavoitteita. Sodan lopulla Japani varmisti Taiwanin joutumisen hallintaansa rauhanjulistamisen jälkeen ja että saari voitaisiin miehittää. Maaliskuussa 1895 rauhanneuvottelut alkoivat Shimonosekissä. Vaikka Kiinan pohjoisosien sotatoimet oli keskeytetty neuvottelujen ajaksi, jätettiin neuvottelurauhan ulkopuolelle Taiwanin ja Pescadoressaarten alue. Kiinan mantereen ja Taiwanin välissä olevien Pescadoressaarten hallinta oli Taiwanin valtauksen edellytys.
Huhujen mukaan Kiinan hallinto, joka oli kykenemätön estämään saarten joutumisen Japanille, oli tarjonnut niiden tilapäistä siirtämistä Britannialle. Britannian kabinetti keskusteli asiasta ja pääministeri Rosebery sekä ulkoministeri Kimberley kieltäytyivät edes harkitsemasta asiaa.
Vaikka Pescadoressaarille oli sijoitettu 15 pataljoonaa Kiinan vakinaisia joukkoja (yhteensä 5000 miestä) sekä vast'ikään valmistunut Hsi-tain rannikkotykistöpatteri, kohtasivat maihinnousseet japanilaiset ainoastaan vähäistä vastarintaa. Japani miehitti saaret kolmessa päivässä. Laivaston tulitettu rannikkopuolustusta joukot nousivat 24. maaliskuuta maihin Fisherinsaarella sekä P'eng-hunsaarella. Muutaman lyhyen kahakan jälkeen vallattiin Hsi-tain patteri sekä miehittivät Makungin. Seuraavien kahden päivän aikana loppuosa saariryhmän suurimmista saarista miehitettiin. Japanilaisten tappiot olivat valtauksen aikana pienet, mutta pian valtauksen jälkeen puhjennut koleraepidemia surmasi yli 1500 miestä. Antautuneet kiinalaisjoukot siirrettiin mantereelle.
Maihinnousu > Taiwanin luovutus ja Formosan tasavallaksi julistaminen

Pescadoressaarten valtauksella oli strateginen merkitys, koska se esti Kiinan Taiwanille sijoitettujen joukkojen täydentämisen. Tämä teki Kiinalle lähes mahdottomaksi saaren menestyksellisen puolustamisen, jolloin Japani painosti Kiinaa rauhanneuvotteluissa luopumaan Taiwanista. Shimonosekin sopimus allekirjoitettiin 17. huhtikuuta 1895 ja se sisälsi Taiwanin ja Pescadoressaarten luovuttamisen Japanille. Amiraali Kabayama Sukenori nimettiin 10. toukokuuta Taiwanin ensimmäiseksi japanilaiseksi kenraalikuvernööriksi.
Taiwanilaisten saatua tiedon neuvottelujen tuloksesta joukko Keski-Taiwanin ylhäisön edustajia, joiden johtajana oli Chiu Feng-chia, päättivät vastustaa Taiwanin siirtoa Japanin hallintaan. Samat henkilöt julistivat 23. toukokuuta Taipeissa Taiwanin itsenäiseksi tasavallaksi. Qing-dynastian määräämä kiinalainen kenraalikuvernööri Tang Ching-sung valittiin ensimmäiseksi presidentiksi ja eläkkeella oleva Kiinan-Ranskan sodan sankari Liu Yung-fu armeijan ylipäälliköksi. Paikallisista japanilaisten maihinnousua vastustamaan koottujen puolisotilaallisten joukkojen komentajaksi määrättiin Chiu Feng-chia.
Käännös suomeksi
Japanilaiset joukot miehittävät Taipein 7. kesäkuuta 1895.
Jay Williams

| Jay Williams |
| --- | --- |
 Williams vuonna 2011.
Henkilötiedot
Koko nimi:  Jason David Williams
Syntynyt: 10. syyskuuta 1981 (ikä 43) Plainfield, New Jersey, Yhdysvallat
Kansalaisuus:   Yhdysvallat
Koripalloilija
Lempinimi:  Jay
Pelipaikka:  Pelintekijä
Pituus:  188 cm
Paino:  88 kg
NBA-varaus:  2. varaus 2002 (Chicago Bulls)
Pelaajaura
Yliopistojoukkueet
1999–2002:  Duke University
Seurajoukkueet
2002–2003 2006:  Chicago Bulls Austin Toros
Maajoukkueet
:   Yhdysvallat
Aiheesta muualla
FIBA
Jason David ”Jay” Williams (s. 10. syyskuuta 1981 Plainfield, New Jersey) on yhdysvaltalainen kilpauransa päättänyt koripalloilija.
Williams voitti yliopistosarjojen parhaan pelaajan palkinnon John R. Wooden Awardin vuonna 2002. Chicago Bulls varasi pelintekijänä pelanneen Williamsin NBA:han toisella vuorolla vuoden 2002 varaustilaisuudessa. Kaudella 2001–2002 hänet valittiin kerran kuukauden tulokkaaksi, ja kauden päätteeksi hänet valittiin tulokkaiden kakkostähdistöjoukkueeseen.
Williams edusti Yhdysvaltain miesten maajoukkuetta vuoden 2002 MM-kilpailuissa, jotka pelattiin Yhdysvalloissa mutta joissa Yhdysvallat jäi kuudenneksi.
Williams törmäsi moottoripyörällä katulyhtypylvääseen kesäkuussa 2003. Hänellä ei ollut päässään kypärää, ei ajo-oikeutta moottoripyörällä ajamiseen, ja hänen sopimuksensa Bullsin kanssa kielsi häntä ajamasta moottoripyörää. Williams joutui teho-osastolle ja oli lähellä kuolla. Hän kärsi masennuksesta vuosia onnettomuuden jälkeen. Vuonna 2006 Williams yritti vielä paluuta kilpakentille D-liigassa.
Aiheesta muualla

Kuvia tai muita tiedostoja aiheesta Jay Williams Wikimedia Commonsissa
Yhdysvaltain joukkue – Koripallon MM-kilpailut 2002
4 Finley |
5 B. Davis |
6 A. Miller |
7 O’Neal |
8 A. Davis |
9 Pierce |
10 R. Miller |
11 Marion |
12 Williams |
13 Wallace |
14 Brand |
15 LaFrentz |
Valmentaja Karl
Jamie Dornan

| Jamie Dornan |
| --- | --- |
 Jamie Dornan vuonna 2013.
Henkilötiedot
Syntynyt: 1. toukokuuta 1982 (ikä 42) Belfast, Pohjois-Irlanti
Ammatti:  näyttelijä, malli, muusikko
Puoliso:  Amelia Warner (2013–)
Näyttelijä
Aktiivisena:  2006–
Merkittävät roolit:  Marie Antoinette Olipa kerran The Fall Fifty Shades of Grey Fifty Shades Darker’’ Fifty Shades Freed
 Nimikirjoitus
Aiheesta muualla
IMDb 
Jamie Dornan (s. 1. toukokuuta 1982 Belfast, Pohjois-Irlanti) on pohjoisirlantilainen näyttelijä, malli ja muusikko. Hänet tunnetaan parhaiten roolistaan Christian Greynä kolmiosaisessa elokuvasarjassa Fifty Shades of Grey, Fifty Shades Darker ja Fifty Shades Freed. Lisäksi hänet tunnetaan rooleistaan elokuvassa Marie Antoinette ja televisiosarjoissa Olipa kerran ja The Fall.
Hän seurusteli Keira Knightleyn kanssa vuodesta 2003 vuoteen 2005. Dornan meni naimisiin huhtikuussa vuonna 2013 englantilaisen näyttelijän ja laulaja-lauluntekijä Amelia Warnerin kanssa ja heillä on kaksi lasta. Ensimmäinen tytöistä syntyi marraskuussa 2013 ja toinen tyttö syntyi helmikuussa 2016.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2006 | Marie Antoinette | Marie Antoinette | Hans Axel von Fersen |
| 2008 | Beyond the Rave | Beyond the Rave | Ed |
| 2009 | Shadows in the Sun | Shadows in the Sun | Joe |
| 2014 | Flying Home | Flying Home | Colin |
| 2015 | Fifty Shades of Grey | Fifty Shades of Grey | Christian Grey |
| 2016 | Anthropoid | Anthropoid | Jan Kubiš |
| 2016 | The Siege of Jadotville | The Siege of Jadotville | Pat Quinlan |
| 2016 | The 9th Life of Louis Drax | The 9th Life of Louis Drax | Dr. Allan Pascal |
| 2017 | Fifty Shades Darker | Fifty Shades Darker | Christian Grey |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Jakson nimi | Televisio> Rooli |
| --- | --- | --- | --- | --- |
| 2011–2013 | Olipa kerran | Once Upon a Time | 9 jaksoa | Metsästäjä/Sheriffi Graham Humbert |
| 2013-2016 | The Fall | The Fall | 17 jaksoa | Paul Spector |
Aiheesta muualla

Jamie Dornan Internet Movie Databasessa. (englanniksi)
Janne Rintala (muusikko)

Janne Kasperi Rintala (s. 1984) on suomalainen lauluntekijä ja muusikko. Hän on parhaiten tunnettu Arttu Wiskarin yhtyeen toisena jäsenenä ja yhtyeen laulujen säveltäjänä ja sanoittajana. Espoolainen Rintala on kirjoittanut useimmat Arttu Wiskarin esittämistä kappaleista ja suurimmat hitit. Wiskarin lisäksi Rintala on tehnyt kappaleita muun muassa Erika Vikmanille (kuten "Cicciolina" ja "Syntisten pöytä") ja Dannylle. Rintala on yksi Mökkitie Records -tuotantoyhtiön perustajajäsenistä Arttu Wiskarin ja Olli Saksan kanssa.
2021 Teosto palkitsi Rintalan vuoden musiikintekijänä ja Suomen musiikkikustantajat vuoden kevyen musiikin tekijänä.
John Landis

John Landis vuonna 2005.
John Landis (s. 3. elokuuta 1950 Chicago) on yhdysvaltalainen elokuvaohjaaja, kirjailija ja näyttelijä. Hänet tunnetaan muun muassa Delta-jengin, Vaihtokauppojen ja Blues Brothersin ohjaajana. Landis on myös ohjannut Michael Jacksonin musiikkivideot "Thriller" ja "Black or White". Landis on naimisissa puvustaja Deborah Nadoolman Landisin kanssa.
Uran synkin hetki

Ohjaajan uraan mahtuu mukaan myös synkkä pilvi. Vuonna 1982 Landis ohjasi omaa osuuttaan Hämärän pelottavat varjot -episodielokuvaan. Kuvausten aikana näyttelijä Vic Morrow sekä kaksi vietnamilaista lapsinäyttelijää kuolivat helikopterin leimahdettua liekkeihin. Landis sai syytteen kuolemantuottamuksesta, mutta ei saanut sitä tuomiota, koska asia ratkaistiin sovintomenettelyllä.
Filmografia

Schlok (1973)
Hei me nauretaan (1977)
Delta-jengi (1978)
The Blues Brothers (1980)
Ihmissusi Lontoossa (1981)
Vaihtokaupat (1983)
Hämärän pelottavat varjot (1983)
Yön selkään (1985)
Mitäs me vakoojat (1985)
Kolme kaverusta (1986)
Prinssille morsian (1988)
Oscar (1991)
Bloody Marie – Viettelevä vampyyri (1992)
Beverly Hills kyttä 3 (1994)
Vesipäät (1996)
Blues Brothers 2000 (1998)
Petollinen suunnitelma (1998)
Burke and Hare (2010)
Janne Rautavuori

Janne Rautavuori (s. 21. marraskuuta 1964 Lappi) on suomalainen entinen jääkiekkotuomari.
Rautavuori oli 1990-luvun arvostetuimpia suomalaisia linjatuomareita. Hänet valittiin kuudesti SM-liigan parhaaksi linjatuomariksi. Rautavuori vihelsi runkosarjassa ja pudotuspeleissä yhteensä 551 ottelussa, mikä oli linjatuomarien ennätys vuoteen 2018 saakka.
Kansainvälisiä tehtäviä Rautavuorelle kertyi huomattava määrä. Hän oli tuomitsemassa kuusi kertaa MM-kisoissa ja kahdesti olympialaisissa. Lisäksi Rautavuori oli mukana vuoden 1990 Hyvän tahdon kisoissa, kaksi kertaa alle 20-vuotiaiden MM-kilpailuissa, kolmesti Euroopan Cupin finaalissa ja kahdella EHL-kaudella.
Rautavuori on aateloitu Suomen jääkiekkoleijonaksi numerolla 168.
Mestiksen parhaan linjatuomarin palkinto on nimetty Rautavuoren mukaan.
Jay Vine

| Jay Vine |
| --- | --- |
 Jay Vine Étoile de Bessèges -kilpailussa 2022.
Henkilötiedot
Syntynyt: 16. marraskuuta 1995 (ikä 28)
Kansalaisuus:   Australia
Pyöräilijä
Pituus:  184 cm
Paino:  69 kg
Joukkue:  UAE Team Emirates
Laji:  maantiepyöräily
Rooli:  ajaja
Ura
Amatöörijoukkue(et)
2019:  Nero-Bianchi
Ammattilaisjoukkue(et)
2020 2021–2022  2023:  Nero Alpecin-Fenix / Alpecin-Deceuninck UAE Team Emirates
Suurimmat voitot
 Sekaviestin maailmanmestaruus 2024 Tour Down Under 2023 Espanjan ympäriajo, mäkikirikilpailu 2024, 2 etappia  Aika-ajon Australian-mestaruus 2023 
 Tiedot päivitetty: 26. syyskuuta 2024 
| Mitalit> Maa:   Australia.Miesten maantiepyöräily.MM-kilpailut  | Mitalit> Maa:   Australia.Miesten maantiepyöräily.MM-kilpailut  | Mitalit> Maa:   Australia.Miesten maantiepyöräily.MM-kilpailut  | Maa:   Australia> Miesten maantiepyöräily. |
| --- | --- | --- | --- |
|  Kultaa | Zürich 2024 | sekaviesti |  |
Jay Vine (s. 16. marraskuuta 1995 Townsville, Queensland) on australialainen maantiepyöräilijä. Hän aloitti ammattilaisuransa Nero-joukkueessa 2020, edusti Alpecin-Fenix / Alpecin-Deceuninck -tallia 2021–2022 ja on vuodesta 2023 kilpaillut UAE Team Emiratesissa. Hän voitti kuudennen ja kahdeksannen etapin Espanjan ympäriajossa 2022 sekä Tour Down Underin kokonaiskilpailun ja aika-ajon Australian-mestaruuden 2023. Hän voitti Espanjan ympäriajon mäkikirikilpailun ja sekaviestin maailmanmestaruuden 2024.
Saavutuksia

Lähteet: Pro Cycling Stats, Cycling Archives
Iso Sorvanlampi (Kouvola)

| Iso Sorvanlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°12′08″N, 26°30′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  Särkioja Isoon Lahnajärveen 
Järvinumero:  14.947.1.021
Mittaustietoja
Pinnankorkeus:  100,5 m  
Pituus:  420 m  
Leveys:  250 m  
Rantaviiva:  1,081 km  
Pinta-ala:  7,231 ha  
Saaria:  ei saaria 
 fiIso Sorvanlampi 
Iso Sorvanlampi  on Kymenlaaksossa Kouvolassa  Huhdasjärven lähellä sijaitseva lampi.